එදා අලූත්ගම සිද්ධිය නවත්වන්න වගකීමක් වගේම ශක්තියක් ඔබ වහන්සේට තිබුණා. නමුත් සිද්ධ වුණේ වගකීම පොලිසිය පිට පටවිලා පොලිසිය බැනුම් අහපු එක? එතනදී සම්පූර්ණයෙන් පොලිසියට චෝදනා කරන එක වැරදියි. මුල් අවස්ථාවේදී නීතිය හරියට ක‍්‍රියාත්මක වුණා නම් මේවගේ ප‍්‍රශ්නයක් වෙන්නෙ නෑ. 12 වැනිදා (පෝය දා) සිදුවූ ගැටුම පොලිසියට නවත්වන්න බැරිවුණා. පළාතෙ මැති ඇමතිවරුන්ට බැරි වුණා. මැදිහත්වුණේ බොදු බලසේනා සංවිධානයේ ඒ පළාතේ හාමුදුරුවරු. විසෙන් විස නසනවා කියලා දෙයක් තියනවනෙ. අප කළේ ඒකමයි. අප පොලිසියට බැන්නා. මිනිස්සු එතකොට විසිල් ගැහුවා. හූ කිව්වා. පළාතෙ මැති ඇමතිවරුන්ට බැන්නා. මිනිස්සු අත්පොඩි ගැහුවා. විසිල් තිබ්බා. එහෙම කළේ ඔවුන් තුළ තිබුණ ආවේගය පාලනය කරල ප‍්‍රශ්නෙ ඉවර කරන්න. ඇත්තටම පිරිස සාමකාමීව විසිරිලා ගියා. ගල් ගැහුවෙ මේ මිනිස්සුන්ටනෙ.